GRADSKO VIJEĆE GRADA VALPOVA, na 44. sjednici, održanoj 14. travnja 2025. godine, na temelju članka 35. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.) i članka 17. Statuta Grada Valpova („Službeni glasnik Grada Valpova“, br. 12/22.), donijelo je

**S T A T U T A R N U O D L U K U**

**o izmjenama i dopunama Statuta Grada Valpova**

Članak 1.

 U Statutu Grada Valpova („Službeni glasnik Grada Valpova“, br. 12/22.) u članku 17. točki 8. iza riječi: „gradonačelniku“ brišu se zarez i riječi: „njegovim zamjenicima“.

Članak 2.

 U članku 19. stavku 1. brojka: „15“ zamjenjuje se brojkom: „13“.

Članak 3.

U članku 27. stavku 3. iza točke 6. umjesto točke stavlja se zarez i dodaje točka 7. koja glasi:

„7. Povjerenstvo za zaštitu potrošača.“.

Članak 4.

U članku 32. stavak 2. briše se.

Stavak 3. mijenja se i glasi:

„Gradonačelnik je dužan u roku od 8 dana od dana stupanja na dužnost dostaviti pisanu obavijest upravnom tijelu Grada nadležnom za službeničke odnose o tome da li će dužnost na koju je izabran obnašati profesionalno ili volonterski.“.

Članak 5.

U članku 33. u točki 7. na kraju rečenice briše se riječ: „i“ te se dodaje nova točka 8. koja glasi:

„8. donosi interne opće akte kojima se uređuju prava, obveze i odgovornosti službenika i namještenika te radni odnosi, ako zakonom ili drugim propisom (uredba, pravilnik i sl.) nije propisana isključiva nadležnost drugog tijela, i“.

Dosadašnja točka 8. postaje točka 9.

Članak 6.

Članak 34. briše se.

Članak 7.

U članku 37. iza riječi: „Gradonačelniku“ riječi: „i zamjeniku gradonačelnika“ brišu se.

Članak 8.

 U članku 38. stavak 1. mijenja se i glasi:

 „Gradonačelnik se može opozvati putem referenduma.“.

U stavku 2. podstavku 1. riječi: „i njegovog zamjenika koji je izabran zajedno s njim“ brišu se.

U stavku 3. riječi: „i njegovog zamjenika koji je izabran zajedno s njim“ brišu se.

U stavku 4. riječi: „i njegovog zamjenika koji je izabran zajedno s njim“ brišu se.

Stavak 5. briše se.

U stavku 7. riječi: „i njegovog zamjenika koji je izabran zajedno s njim“ brišu se.

Članak 9.

U naslovu iznad članka 39. znak i riječi: „- tajnik Grada“ brišu se.

 Članak 39. mijenja se i glasi:

„(1) Uredom gradonačelnika rukovodi pročelnik.

(2) Pročelnik Ureda gradonačelnika pomaže Gradonačelniku u obavljanju poslova koji su mu povjereni, priprema i organizira kolegij Gradonačelnika, a u slučaju odsutnosti Gradonačelnika saziva i vodi navedenim kolegijem, te koordinira dužnosti Gradonačelnika i predsjednika Gradskog vijeća.“.

Članak 10.

Iza članka 39. dodaje se naslov iznad članka i članak 39.a koji glase:

„**Tajnik Grada**

Članak 39.a

(1) Tajnik rukovodi Tajništvom i ima položaj pročelnika.

(2) Tajnik pomaže predsjedniku Gradskog vijeća u pripremi i organiziranju sjednica Gradskog vijeća, brine za zakonitost rada i akata Gradskog vijeća i njegovih radnih tijela, pomaže vijećnicima i njihovim klubovima u pripremi i organizaciji njihovih sjednica odnosno radnih sastanaka i drugih skupova i u obavljanju drugih poslova iz njihove nadležnosti, organizira obavljanje stručnih i drugih poslova u svezi s radom ovih tijela, te obavlja druge poslove koja mu ona povjere.

(3) Tajnik Grada ima pravo sudjelovati u radu Gradskog vijeća bez prava odlučivanja.“.

Članak 11.

 U članku 49. točki 1. iza riječi: „porezi“ riječ: „prirez“ i zarez iza riječi brišu se.

Članak 12.

 Ova Statutarna odluka stupa na snagu osmog dana od dana objave u „Službenom glasniku Grada Valpova“.

GRADSKO VIJEĆE GRADA VALPOVA

KLASA: 011-01/25-01/1

URBROJ: 2158-7-1-25-7 Predsjednik Gradskog vijeća

Valpovo, 14. travnja 2025. godine Igor Uranjek

|  |
| --- |
| +\*xfs\*pvs\*lsu\*cvA\*xBj\*tay\*Chk\*lgw\*ckk\*klD\*pBk\*-+\*yqw\*vro\*gzn\*BDt\*ugB\*dzb\*khx\*Anu\*obn\*jus\*zew\*-+\*eDs\*lyd\*lyd\*lyd\*lyd\*Bcy\*vdy\*Fnw\*Bwo\*tFz\*zfE\*-+\*ftw\*xgz\*gis\*iys\*lCs\*xlb\*Dis\*wmj\*Eiw\*lln\*onA\*-+\*ftA\*cyk\*obn\*DDx\*ytC\*azC\*tbD\*mys\*njE\*bqz\*uws\*-+\*xjq\*acb\*hxz\*DEw\*Duc\*mcz\*jqB\*bvC\*iAn\*akw\*uzq\*- |